नशे में ड्राइव कर रही थी महिला, हादसे के बाद भागी
Hyderabad BMW Car Accident Video; तेलंगाना की राजधानी हैदराबाद में एक तेज रफ्तार कार ने स्कूटी सवार शख्स को टक्कर मार दी। कार एक महिला ड्राइव कर रही थी, जो नशे में थी। हादसे की बाद वह कार लेकर मौके से भाग गई
तेलंगाना की राजधानी हैदराबाद में एक तेज रफ्तार कार ने स्कूटी सवार शख्स को टक्कर मार दी। कार महिला ड्राइव कर रही थी, जो नशे में थी। हादसे के बाद वह कार लेकर भाग गई। हादसे में स्कूटी सवार गंभीर रूप से घायल हो गया।
पुलिस ने बताया कि हादसा बंजारा हिल्स इलाके में हुआ। घायल को GHMC अस्पताल में भर्ती किया गया है। उनकी पहचान हैदराबाद के एक नागरिक निकाय कर्मचारी के रूप में हुई है। आरोपी महिला की तलाश की जा रही है।
हादसे का CCTV फुटेज सोशल मीडिया पर वायरल हो रहा है। जिसमें दिख रहा है कि एक शख्स स्कूटी से जा रहा है। तभी सामने से आ रही तेज रफ्तार कार उसे टक्कर मारती है। हादसे के बाद महिला की कार कुछ देर मौके पर रुकती है। इसी बीच शोर सुनकर सड़क के आसपास रहने वाले लोग घरों की बालकनी से झांकने लगते हैं। फिर महिला कार लेकर मौके से फरार हो जाती है।
3 दिन पहले हैदरशकोटे में एक्सीडेंट हुआ था
इससे पहले 4 जुलाई को हैदराबाद के हैदरशकोटे मेन रोड पर एक कार ने मॉर्निंग वॉक कर रहीं तीन महिलाओं को पीछे से टक्कर मार दी थी। हादसे में दो महिलाओं की मौके पर ही मौत हो गई। तीसरी महिला को गंभीर हालत में अस्पताल में भर्ती किया गया था। पढ़ें पूरी खबर...
सड़क हादसों से जुड़ी अन्य खबरें भी पढ़ें...
महाराष्ट्र में ब्रेक फेल होने के बाद कंटेनर होटल में घुसा, 38 को कुचला; 10 की मौत
महाराष्ट्र के धुले में 4 जुलाई को मुंबई-आगरा हाईवे पर ब्रेक फेल होने की वजह से एक कंटेनर होटल में जा घुसा। हादसे में 38 लोग कंटेनर की चपेट में आ गए। इनमें 10 की मौके पर ही मौत हो गई, जबकि 28 लोग घायल हैं। घटना का एक CCTV फुटेज भी सामने आया है। पढ़ें पूरी खबर...
महाराष्ट्र बस हादसे में 25 की जलकर मौत, टायर फटने के बाद डिवाइडर से टकराई और आग लगी
महाराष्ट्र में 1 जुलाई को नागपुर से पुणे जा रही बस खंभे से टकराकर डिवाइडर पर चढ़कर पलट गई थी। जिससे उसमें आग लग गई। बस में 33 लोग सवार थे, जिसमें 25 की जलने से मौके पर मौत हो गई थी। इनमें 3 बच्चे भी शामिल हैं। पढ़ें पूरी खबर...